আগরতলা, এপ্রিল ২২ : ৱার্ল্ড মীতৈ কাউন্সিল (ডব্লিউ. এম. সি), দিল্লী ইউনিটনা শীল্লাংদুনা ৩রকশুবা প্লেনারী সেসন হন্দক চহী নিউ দিল্লিগী জনপথ রোডতা লৈবা হোল ওয়েষ্টার্ন কোর্টতা চীংলেম্না পাঙথোকখ্রে।  চৎখিবা এপ্রিল তাং ১৭ দা পাঙথোকখিবা সেসন অদুদা ৱার্ল্ড মীতৈ কাউন্সিলগী সেন্ট্রাল এক্সেক্যুটিভ কমিটিগী প্রেসিডেন্ট হৈক্রুজম নবশ্যাম, ভাইস প্রেসিডেন্ট ৱাই ধনসিং অমসুং ড.  কে.  এন চান্দ, দিল্লী ইউনিট প্রেসিডেন্ট ড.  এন মণিচন্দ্র অমসুং মণিপুর ইউনিটকী ইউ কুঞ্জ, নাগাল্যান্ড ইউনিটগী এস সঞ্জয় খাবা, মহারাষ্ট্রগী প্রীতম কোন্সম, আসামগী হরিসিং, ড.  নিমাইচান্দ লুৱাং, প্রো: বিমল অকোইজম নচিংবা মীওইশিং সেসন্দা শরুক য়াখি।  কন্সটিট্যুশনেল সেফগার্ডকী দিল্লীদা মৈতৈ/মীতৈবু এসটি লিষ্টতা চলহনবা, খেন্নবা কয়া লৈরবসু মীতৈশিং অমত্তা ওইনা পুনশিনবা অসিনচিংবা হিরমদা নৈনখি। 